Papua akcipitrostrigo

Papua akcipitrostrigo aŭ Papua bubukoDistingenda disde la Papua bubuko (Ninox theomacha) (Uroglaux dimorpha) estas genro kaj specio de strigoformaj birdoj el la familio Strigedoj, kiu enhavas proksime 133 diversajn speciojn de strigoj. Ĝi estas mezgranda, eleganta strigo kun proporcie malgranda kapo, longa vosto, kaj mallongaj, rondetaj flugiloj. Ĝia blanka vizaĝdisko estas malgranda kaj neklara, kun nigraj strioj, kaj blankaj brovoj. Ĝi havas sablokolorajn suprajn partojn kaj striecajn nigrajn kaj brunajn subajn partojn. Ĝiaj okuloj estas brilflavaj, kaj ĝi havas grizan ĝis nigran bekon. La masklo estas pli granda ol la ino, kio estas nekutima inter strigoj.

Kvankam ĝenerale trovita en pluvarbaroj de malaltaj teroj aŭ galeriaj arbaroj en malaltebena savano, la Papua akcipitrostrigo estas foje trovita ĉe altecoj de ĝis 1,500 m super marnivelo. Ĝi verŝajne estas loĝanta specio en sia limigita teritorio, Nov-Gvineo.

Oni ne scias multe pri la statuso de tiu specio, ĉar nesufiĉaj datumoj ekzistas por kvantigi ĝian populacion. Ĝi malofte vidiĝas, kaj povas esti minacata pro senarbarigo.

Referencoj

 König, Claus; Weick, Friedhelm & Becking, Jan-Hendrik (1999): Owls: A guide to the owls of the world. Yale University Press, New Haven. 
Duncan, James R. (2003) Owls of the World: Their Lives, Behavior and Survival. Firefly Books

 Eksteraj ligiloj 


Kategorio:Strigedoj
Kategorio:Birdoj de Nov-Gvineo